
BIROUL PERMANENT
AL
CAMEREI DEPUTAŢILOR


	Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.44/2019 pentru modificarea şi completarea Ordonanţei de urgenţã a Guvernului nr.5/2015 privind deşeurile de echipamente electrice şi electronice, transmis spre examinare pe fond, în procedură de urgență, Comisiei pentru mediu și echilibru ecologic, cu adresa nr. PLx.373/2019 din 18 septembrie 2019.


PREŞEDINTE,
Virgil-Daniel Popescu

RAPORT COMUN
asupra proiectului de Lege privind aprobarea Ordonanţei de urgenţã a Guvernului nr.44/2019 pentru modificarea şi completarea Ordonanţei de urgenţã a Guvernului nr.5/2015 privind deşeurile de echipamente electrice şi electronice
	În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările ulterioare, Comisia pentru mediu și echilibru ecologic a fost sesizată spre examinare pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.44/2019 pentru modificarea şi completarea Ordonanţei de urgenţã a Guvernului nr.5/2015 privind deşeurile de echipamente electrice şi electronice transmis cu adresa nr. PLx 373/2019 din 18 septembrie 2019 și înregistrat la Comisia pentru mediu și echilibru ecologic cu nr. 4c-8/470/19.09.2019.
           Senatul, în calitate de primă Cameră sesizată, a adoptat proiectul de lege în ședința din 16 septembrie 2019, cu respectarea prevederilor articolului 76 alineatul (2) din Constituția României, republicată. 
	Consiliul Legislativ, cu avizul nr.503/18.06.2019, avizează favorabil proiectul de lege, cu observaţii şi propuneri.
Comisia pentru administraţie publică şi amenajarea teritoriului a avizat favorabil proiectul de lege (nr.4c-7/342). 
Comisia pentru sănătate și familie  a avizat favorabil proiectul de lege (nr.4c-10/ 249). 
Comisia pentru tehnologia informaţiei şi comunicaţiilor a avizat favorabil proiectul de lege (nr. Plx373/2019).
Comisia juridică, de disciplină şi imunităţi a avizat favorabil proiectul de lege (nr. PL-x 373).
Comisia pentru industrii și servicii a avizat favorabil proiectul de lege (nr.4c-3/315/2019).
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.5/2015, în scopul evitării declanşării de către Comisia Europeană a procedurii de infringement pentru transpunerea incompletă a acquis-ului UE în domeniul gestionării deşeurilor. Proiectul transpune în legislaţia naţională art.3 alin.(1) literele (m) şi (n), art.5 alin.(1) şi alin.(2) literele (d) şi (e), art.8 alin.(1) şi (3), art.11 alin.(2), art.12 alin.(5), art.15 alin.(1) teza finală, art.16 alin.(4) şi partea 3 din anexa V la Directiva 2012/19/UE a Parlamentului European şi a Consiliului din 4 iulie 2012 privind deşeurile de echipamente electrice şi electronice (DEEE), publicată în Jurnalul Oficial al Uniunii Europene, seria L, nr.197 din 24 iulie 2012.
În conformitate cu prevederile art.62 din Regulamentul Camerei Deputaţilor, republicat, cu modificările ulterioare, membrii Comisiei pentru mediu și echilibru ecologic au examinat proiectul de lege în ședinta din data de 19 decembrie 2023. La ședința Comisiei pentru mediu și echilibru ecologic deputații au fost prezenți conform listei de prezență.
La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaților, republicat, cu modificările ulterioare, domnul Bogdan Radu Balanișcu, secretar de stat în cadrul Ministerului Mediului, Apelor și Pădurilor.
În urma dezbaterilor și a opiniilor exprimate, membrii Comisiei pentru mediu și echilibru ecologic au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţã a Guvernului nr.44/2019 pentru modificarea şi completarea Ordonanţei de urgenţã a Guvernului nr.5/2015 privind deşeurile de echipamente electrice şi electronice,  în forma adoptată de Senat.
În raport de obiectul și conținutul său, proiectul de lege face parte din categoria legilor ordinare.
Conform prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat cu modificările ulterioare, Camera Deputaţilor este Cameră decizională.


	PREŞEDINTE,
Virgil-Daniel Popescu
	SECRETAR,
Ervin Molnar





	Consilier parlamentar,
  Alina Maria Alexandriuc

